
ΤΕΥΧΟΣ ΔΕΥΤΕΡΟ 


Αρ 


. Φύλλου 3252 


ΑΠΟΦΑΣΕΙΣ 

Αριθμ. 83588 _ 

Σύσταση Μητρώου Εμπειρογνωμόνων του άρ¬ 
θρου 11 του ν. 4469/2017. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) της παραγράφου 5 του άρθρου 11 του ν. 4469/2017 
«Εξωδικαστικός Μηχανισμός Ρύθμισης Οφειλών Επιχει¬ 
ρήσεων και άλλες διατάξεις» (Α' 62), όπως τροποποιή¬ 
θηκε με το άρθρο 53 παρ. 5 του ν. 4549/2018 (Α' 105), 
β) των άρθρων 1 έως 4 και 78 έως 99 του ν. 4389/2016 
«Επείγουσες διατάξεις για την εφαρμογή της συμφωνίας 
δημοσιονομικών στόχων και διαρθρωτικών μεταρρυθμί¬ 
σεων και άλλες διατάξεις» (Α' 94), όπως τροποποιήθηκαν 
με το άρθρο 102 του ν. 4497/2017 «Άσκηση υπαίθριων 
εμπορικών δραστηριοτήτων, εκσυγχρονισμός της επι- 
μελητηριακής νομοθεσίας και άλλες διατάξεις» (Α' 171), 
γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης...». (Α' 208), 
δ) του π.δ. 134/2017 «Οργανισμός Υπουργείου Εργασί¬ 
ας, Κοινωνικής Ασφάλισης και Κοινωνικής Αλληλεγγύης» 
(Α' 68), 

ε) του π.δ. 142/2017 «Οργανισμός Υπουργείου Οικο¬ 
νομικών» (Α' 181), 

στ) του π.δ. 147/2017 «Οργανισμός του Υπουργείου 
Οικονομίας και Ανάπτυξης» (Α' 192), 
ζ) του π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116), 

η) του π.δ. 22/2018 «Διορισμός Υπουργών, Αναπλη¬ 
ρωτή Υπουργού και Υφυπουργών» (Α' 37), 
θ) του άρθρου 90 του π.δ. 63/2005 «Κωδικοποίηση 
της νομοθεσίας για την κυβέρνηση και τα κυβερνητικά 
όργανα» (Α' 98). 

2. Την υπ' αριθμ. Οικ. 44549/Δ9.12193/8.10.2015 
(Β' 2169) απόφαση του Πρωθυπουργού και του Υπουρ¬ 


γού Εργασίας, Κοινωνικής Ασφάλισης και Κοινωνικής 
Αλληλεγγύης «Ανάθεση αρμοδιοτήτων στον Υφυπουργό 
Εργασίας, Κοινωνικής Ασφάλισης και Κοινωνικής Αλλη¬ 
λεγγύης Αναστάσιο Πετρόπουλο» όπως τροποποιήθη¬ 
κε με την υπ' αριθμ. 54051/Δ9.14200/22.11.2016 όμοια 
(Β' 3801) και την υπ'αριθμ. 59285/18416/12.12.2017 
όμοια (Β' 4503). 

3. Την ανάγκη σύστασης μητρώου εμπειρογνωμόνων 
για την επιλογή και πρόταση διορισμού εμπειρογνώμονα 
στο πλαίσιο της διαδικασίας του άρθρου 11 ν. 4469/2017, 
όταν την επιλογή σύμφωνα με τις διαδικασίες του άρ¬ 
θρου αυτού την κάνει το Δημόσιο ή ο Φορέας Κοινωνι¬ 
κής Ασφάλισης που συμμετέχει ως πιστωτής. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συνιστάται μητρώο εμπειρογνωμόνων (εφεξής: 
«Μητρώο Εμπειρογνωμόνων Εξωδικαστικού Μηχανι¬ 
σμού» ή «Μητρώο») που τηρείται στην Ειδική Γραμματεία 
Διαχείρισης Ιδιωτικού Χρέους (Ε.Γ.Δ.Ι.Χ.). Από το Μητρώο 
επιλέγονται εμπειρογνώμονες, οι οποίοι στο πλαίσιο του 
ν. 4469/2017: α) αξιολογούν τη βιωσιμότητα της αιτού- 
σας επιχείρησης, β) εκπονούν σχέδιο αναδιάρθρωσης 
των οφειλών της αιτούσας επιχείρησης, γ) επαληθεύουν 
απαιτήσεις, των οποίων η ύπαρξη ή το ύψος αμφισβη¬ 
τείται από τον οφειλέτη ή από συμμετέχοντες πιστωτές. 

2. Στο μητρώο δύναται να εγγραφούν ως μέλη φυ¬ 
σικά πρόσωπα, τα οποία προσφέρουν κατ' επάγγελμα 
υπηρεσίες παροχής χρηματοοικονομικών συμβουλών 
και είναι: α) μέλη του Οικονομικού Επιμελητηρίου Ελ¬ 
λάδος (Ο.Ε.Ε.) επί τουλάχιστον πέντε έτη και διαθέτουν 
άδεια ασκήσεως οικονομολογικού επαγγέλματος ή άδεια 
λογιστή φοροτεχνικού Α' τάξης, β) ορκωτοί ελεγκτές, 
που έχουν λάβει άδεια άσκησης επαγγέλματος από την 
Επιτροπή Λογιστικής Τυποποίησης και Ελέγχων (Ε.Α.Τ.Ε.) 
σύμφωνα με το άρθρο 3 του ν. 4449/2017 (Α' 7), ή γ) 
πιστοποιημένοι εκτιμητές του κλάδου άυλων αγαθών 
ή επιχειρήσεων, εγγεγραμμένοι στο οικείο Μητρώο του 
Υπουργείου Οικονομικών. 

3.0 Ειδικός Γραμματέας Διαχείρισης Ιδιωτικού Χρέους 
δημοσιεύει στην ιστοσελίδα της Ε.Γ.Δ.Ι.Χ. ανακοίνωση 
για την έναρξη λειτουργίας του Μητρώου. Μετά την 
ανακοίνωση της έναρξης λειτουργίας του Μητρώου, οι 
ενδιαφερόμενοι μπορούν να εγγραφούν ηλεκτρονικά 
στο Μητρώο.Το πληροφοριακό σύστημα του μητρώου 

εμπειρογνωμόνων σχεδιάζει, αναπτύσσει και λειτουρ¬ 
γεί παραγωγικά η Γενική Γραμματεία Πληροφοριακών 
συστημάτων του Υπουργείου Οικονομικών. Οι ενδιαφε¬ 
ρόμενοι έχουν πρόσβαση στο πληροφοριακό σύστημα 
μετους κωδικούςΤ3χί5Νθΐτης Γενικής Γραμματείας Πλη¬ 
ροφοριακών Συστημάτων του Υπουργείου Οικονομι¬ 
κών. Οι ενδιαφερόμενοι, αφού συνδεθούν στο σύστημα, 
εξουσιοδοτούν την Ανεξάρτητη Αρχή Δημοσίων Εσόδων 
(Α.Α.Δ.Ε.), το Ο.Ε.Ε., την Ε.Λ.Τ.Ε. και τη Γενική Διεύθυνση 
Οικονομικής Πολιτικής του Υπουργείου Οικονομικών, να 
αποστείλουν στην πλατφόρμα τα στοιχεία του επόμενου 
εδαφίου, που έχουν στην κατοχή τους. Στη συνέχεια οι 
ενδιαφερόμενοι εγγράφονται στο Μητρώο συμπληρώ¬ 
νοντας ή ενημερώνοντας: 

α) ταχυδρομική διεύθυνση (οδός, αριθμός, ταχυδρο¬ 
μικός κώδικας, πόλη), ηλεκτρονική διεύθυνση θ-ιτιθΜ 
και αριθμό τηλεφώνου, σταθερού και κινητού, αρμόδια 
Δ.Ο.Υ. 

β) αριθμό Μητρώου επαγγελματικού φορέα (ΟΕΕ ή 
ΕΛΤΕ), 

γ) αριθμό άδειας ασκήσεως επαγγέλματος από το Οι¬ 
κονομικό Επιμελητή ριο Ελλάδος ή αριθμό άδειας ασκή¬ 
σεως επαγγέλματος ορκωτού ελεγκτή λογιστή ή αριθμό 
Μητρώου Πιστοποιημένων Εκτιμητών του Υπουργείου 
Οικονομικών, 

δ) υπεύθυνη δήλωση ότι ο αϊτών: ί) δεν έχει καταδι¬ 
καστεί αμετακλήτως για οποιοδήποτε κακούργημα ή 
γιατα πλημμελήματατης κλοπής, υπεξαίρεσης, απάτης, 
υπεξαίρεσης στην υπηρεσία, πλαστογραφίας, απιστίας, 
ψευδορκίας, δόλιας χρεοκοπίας, καταδολίευσης δανει¬ 
στών, τοκογλυφίας ή για κάποιο άλλο οικονομικής (ρύσε¬ 
ως έγκλημα, ϋ) δεν έχουν επιβληθεί σε αυτόν πειθαρχικές 
ποινές που αναστέλλουν ή εμποδίζουν την άσκηση του 
επαγγέλματος του και ϋί) ότι τα υποβληθέντα στοιχεία 
είναι ακριβή και αληθή, 

ε) είδος επιχείρησης για αίτηση της οποίας επιθυ¬ 
μούν να παρέχουν υπηρεσίες σωρευτικά ή διαζευτικά: 
ί) μεγάλη κατά την έννοια της περιπτ. α' της παρ. 1 του 
ν. 4469/2017 ή ϋ) μικρή κατά την έννοια της περιπτ. β' 
της παρ. 1 του άρθρου 1 ν. 4469/2017, 

στ) εφόσον ο εμπειρογνώμονας εργάζεται για λογα¬ 
ριασμό νομικού προσώπου, την επωνυμία, την έδρα, τον 
Α.Φ.Μ. του νομικού προσώπου και τον ΑΜ επαγγελματι¬ 
κού φορέα (ΟΕΕ η ΕΛΤΕ). 

Μετά τη συμπλήρωση των παραπάνω στοιχείων ενερ¬ 
γοποιείται η δυνατότητα υποβολήςτου αιτήματος εγγρα¬ 
φής και ο ενδιαφερόμενος λαμβάνει μοναδικό αριθμό 
και ημερομηνία καταχώρισης. 

Κάθε ενδιαφερόμενος μπορεί να υποβάλει μόνο ένα 
αίτημα εγγραφής. 

4. Η Ε.Γ.Δ.Ι.Χ. διατηρείτο δικαίωμα να επαληθεύσει την 
ακρίβεια των υποβληθέντων δικαιολογητικών σε οποιο- 
δήποτε χρόνο. Σε περίπτωση υποβολής ανακριβών ή 
ψευδών στοιχείων, εκτός των συνεπειών του άρθρου 8 
του ν. 1599/1986 ενημερώνεται άμεσα η κατά περίπτωση 
αρμόδια πειθαρχική αρχή για την άσκηση των προβλε- 
πόμενων πειθαρχικών διώξεων. 

Στην περίπτωση των εμπειρογνωμόνων για αιτήσεις 
μικρών επιχειρήσεων, η έδρα του εμπειρογνώμονα πρέ¬ 


πει να βρίσκεται εντός της Περιφέρειας στην οποία έχει 
την έδρα του ο οφειλέτης. Στην περίπτωση των αιτήσεων 
μεγάλων επιχειρήσεων μπορεί να διοριστεί ως εμπειρο¬ 
γνώμονας μόνο πρόσωπο που εμπίπτει στις περιπτ. β' 
ή γ' της παρ. 2. 

5.0 Ειδικός Γραμματέας Διαχείρισης Ιδιωτικού Χρέους 
δημοσιεύει στην ιστοσελίδα της Ε.Γ.Δ.Ι.Χ. ανακοίνωση για 
την έναρξη της δυνατότητας επιλογής εμπειρογνώμονα 
από το Μητρώο. Η επιλογή εμπειρογνώμονα γίνεται με 
ηλεκτρονική κλήρωση που διενεργείται αυτόματα από 
το σύστημα με την υποβολή σχετικού αιτήματος από 
τον ενδιαφερόμενο φορέα. Αν στη διαδικασία συμμε¬ 
τέχουν τόσο το Δημόσιο όσο και Φορείς Κοινωνικής 
Ασφάλισης, τότε το αίτημα το υποβάλει ο φορέας με τη 
μεγαλύτερη απαίτηση και ο επιλεγόμενος εμπειρογνώ¬ 
μονας θεωρείται ότι γίνεται αποδεκτός με θετική ψήφο 
στις ψηφοφορίες του άρθρου 11 ν. 4469/2017 και από 
τον άλλο φορέα. Ο επιλεγείς εμπειρογνώμονας ενημε¬ 
ρώνεται ηλεκτρονικά και υποχρεούται μέσα σε δύο ερ¬ 
γάσιμες ημέρες να ενημερώσει αν αποδέχεται ή όχι την 
πρόταση διορισμού του, αναφέροντας, στην αρνητική 
περίπτωση, αν συντρέχει λόγος ασυμβιβάστου. Αν ο 
εμπειρογνώμονας αποποιηθεί την πρόταση διορισμού 
του, διενεργείται αυτόματα νέα ηλεκτρονική κλήρωση. 
Εμπειρογνώμονας που αρνείται την πρόταση διορισμού 
του περισσότερες από πέντε φορές, χωρίς να συντρέχει 
λόγος ασυμβιβάστου, διαγράφεται από το μητρώο. Στη 
συνέχεια, ακολουθούνται οι διαδικασίες του άρθρου 11 
ν. 4469/2017 προκειμένου ο επιλεγείς από το μητρώο να 
διοριστεί ως εμπειρογνώμονας. 

6.0 εμπειρογνώμονας υποχρεούται να αποποιηθεί το 
διορισμό του αν συντρέχουν στο πρόσωπό του περιστά¬ 
σεις που θα μπορούσαν να επηρεάσουν την ανεξαρτησία 
του. Τέτοιες περιστάσεις είναι ιδίως: 

α) κάθε προσωπική ή επαγγελματική σχέση με τον 
οφειλέτη ή συμμετέχοντα πιστωτή, 

β) οποιοδήποτε οικονομικό ή άλλο συμφέρον, άμεσο 
ή έμμεσο, από την έκβαση της διαδικασίας, 

γ) λοιπά ασυμβίβαστα που προβλέπονται από το 
οικείο νομοθετικό πλαίσιο που διέπει την άσκηση του 
επαγγέλματος του. 

7. Η Ε.Γ.Δ.Ι.Χ. μεριμνά για την ομαλή λειτουργία του 
Μητρώου και διοργανώνει σεμινάρια για την εκπαίδευ¬ 
ση των εμπειρογνωμόνων σχετικά με τον ν. 4469/2017. 

8. Η καταβολή της αμοιβής του εμπειρογνώμονα γί¬ 
νεται σύμφωνα με τα αναφερόμενα στο άρθρο 11 του 
ν. 4469/2017. Στον εμπειρογνώμονα καταβάλλεται το 
ήμισυ της συμφωνηθείσας αμοιβής κατά την ανάθεση 
από το μέρος που βαρύνεται με την καταβολή της και 
το υπολειπόμενο ποσό εξοφλείται το αργότερο έως την 
παράδοση της εργασίας που του έχει ανατεθεί. 

9. Η επιλογή εμπειρογνώμονα από το Δημόσιο ή Φο¬ 
ρείς Κοινωνικής Ασφάλισης γίνεται υποχρεωτικά από το 
Μητρώο. Οι συμμετέχοντες ιδιώτες πιστωτές μπορούν 
να επιλέξουν ελεύθερα εμπειρογνώμονα είτε μέσω του 
Μητρώου είτε εκτός αυτού. Αν οι συμμετέχοντες ιδι¬ 
ώτες πιστωτές προτείνουν εμπειρογνώμονα που είναι 
εγγεγραμμένος στο Μητρώο, το Δημόσιο και οι Φορείς 
Κοινωνικής Ασφάλισης αποδέχονται τον διορισμό αυτού 

του εμπειρογνώμονα υποχρεωτικά, εφόσον τηρείται ο 
περιορισμός του τελευταίου εδαφίου της παρ. 4. 

10. Σε κάθε περίπτωση, η αποδοχή του διορισμού από 
τον εμπειρογνώμονα, που επιλέγεται από το Μητρώο, 
υπέχει θέση υπεύθυνης δήλωσης του ιδίου ότι: 

α) έχει διενεργήσει τις απαραίτητες διαδικασίες ελέγ¬ 
χου σύμφωνα με το υφιστάμενο νομικό πλαίσιο, τους 
κανόνες επαγγελματικών οργανισμών και τους εσωτε¬ 
ρικούς κανόνες και ότι δεν συντρέχει λόγος ύπαρξης 
σύγκρουσης συμφερόντων, 
β) δεν υπάρχει μετοχική σχέση του εμπειρογνώμονα 
(ή ανώτατων διευθυντικών στελεχών του εμπειρογνώ¬ 
μονα) με τον οφειλέτη ή οποιονδήποτε συνοφειλέτη ή 
πρόσωπο συνδεδεμένο με τον οφειλέτη, 
γ) δεν κατέχει οποιαδήποτε διευθυντική θέση στον 
οφειλέτη ή οποιονδήποτε συνοφειλέτη ή πρόσωπο συν¬ 
δεδεμένο με τον οφειλέτη, 


δ) δεν συντρέχει στο πρόσωπό του, η στο νομικό πρό¬ 
σωπο για το οποίο εργάζεται λόγος ασυμβιβάστου κατά 
την παρ. 6. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Αυγούστου 2018 

Οι Υπουργοί 

Υφυπουργός 

Εργασίας, Κοινωνικής Ασφάλισης 
Οικονομίας και Ανάπτυξης και Κοινωνικής Αλληλεγγύης 

ΙΩΑΝΝΗΣ ΔΡΑΓΑΣΑΚΗΣ ΑΝΑΣΤΑΣΙΟΣ ΠΕΤΡΟΠΟΥΛΟΣ 

Οικονομικών 

ΕΥΚΛΕΙΔΗΣ ΤΣΑΚΑΛΩΤΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























